**31.01.2024**

**COMUNICAT DE PRESĂ**

**0,48% - rata şomajului la nivelul județului Ilfov la finalul lunii decembrie 2023**

La finalul lunii decembrie 2023, în evidențele Agenției Județene pentru Ocuparea Forței de Muncă Ilfov erau înregistrați 998 șomeri (dintre care 600 sunt femei), rezultând o rată a șomajului de 0,48%.

 Din totalul șomerilor înregistrați în evidențele A.J.O.F.M. Ilfov la finalul lunii decembrie 2023, 390 de persoane beneficiază de indemnizaţie de şomaj, iar 608 sunt înregistrate ca șomeri neindemnizați.

 Clasificarea șomerilor în funcție de mediul de rezidenţă indică faptul că 221 de șomeri provin din mediul urban, iar 777 provin din mediul rural.

 În funcție de grupa de vârstă din care fac parte, șomerii sunt repartizați astfel: 180 de persoane fac parte din grupa de vârstă sub 25 de ani, 64 de persoane din grupa de vârstă 25-29 de ani, 129 de persoane din grupa de vârstă 30-39 de ani, 229 de persoane din grupa de vârstă 40-49 de ani, 182 de persoane din grupa de vârstă 50-55 de ani și 214 persoane din grupa de vârstă peste 55 de ani.

 Din punctul de vedere al repartizării pe niveluri de instruire, ponderea cea mai mare o au șomerii cu studii primare, gimnaziale și profesionale (739 de persoane), urmați de șomerii cu studii liceale și postliceale (179 de persoane) și de cei cu studii superioare (80 de persoane).

**Compartimentul Comunicare**

**A.J.O.F.M. Ilfov**